48 ÉTUDES 
requesimes as gens le roy d'Engleterre que à ce il vausissent travellier, pour le honneur 
dou Roy et d'iaus meismes, et pour le raison de vous : car tant fust-il ensi que nous fuis- 
siens assenti qu'il peuissent mettre leur besoingnes sour le pape, pour ce ne leur otriames- 
nous mie que sans vous il fesissent pais, et vous laissassent en le wière et ou débat, ainsçois 
leur contre-désires, et que tèle estoit li obligations de l’aliance entre le roy et vous, li- 
quèle fu faite dou roy et de vous, pour vos drois à deffendre encontre le roy de France, de 
qui vous ne poiés avoir eu droit. Li message le roy requisent illeue au pape que leur pais 
et le vostre il fesist tout ensanle. Li papes, nos paroles oies, nous respondi dur, et dist que 
nous estiens mal conseillet, et que, pour le contei de Flandres, il ne lairoit mie à faire le 
pais des deus roys, et quelle pais il feroit et pronuncheroit entre eaus, et, se aucune cose 
i avoit encore à dire, qu'il diroit en un autre tans, et le truwe de vous et des aloïés il 
feroit tenir, et de vo besoingne il ne pronunceroit nient orendroit , car il convenroit que 
par autre voie il vous aidast. Et dist encore, se nous nous repentiens de ce que nous 
aviens mise vo besoingne sour lui, il s’en osteroit volentiers de tant comme à vous", 
mais le pais des deus roys ne lairoit-il, ne ne targeroit à faire pour nullui. Et tenés, sire, 
pour certain que li pais sera faite, dedens ceste semaine où nous sommes, des deux roys. 
Si rewardés, sire, à vo pais el à vos besoingnes, ensi que vous quiderés que boin sera, 
et ne vous esmouvés? de nouvielle que on vous die, qui d'autrui vous viègne que de 
nous; car nous vous en ferons adiès savoir le vérité. Et meesmement avons espérance de 
bien besoingner, mais aucun délay i sera, et pour Dieu, sire, pour ce ne laissiez mie 
que vous ne nous envoiez les deus procurations que nous vous avons mandées, si chier 
que vous avés vo besoingne et vo honneur, et le aive et le graze dou pape, et ces procura- 
tions nous vous mandames par Ghiselin et Cambier, vos propres messages , qui vos lettres 
nous apportèrent, et murent de Rome le jour de le Nativité saint Jehan-Baptiste. Sire, 
celui jour de le Nativité, au soir, nous rechumes vos lettres que Micheles, nos messagiers, 
nous apporta, qui parolent dou segneur de Saint-Venant, et d’autres qui doivent estre 
venu ou avoir envoiet à Rome, pour diffamation de vous, et pour grever chiaus qui 
avoeques vous se tiènent. Sachiez, sire, c’est une cose qui ne fait mie moult à douter, 
selone ce que nous entendons, et nous en serons moult bien sour no warde®. Ili a bien 
venus gens de Bruges, Graut Cant et Pol de le Walle * : li castellains de Bergues est 
outre passés en Puille, et des autres nous ne savons nient. Sire, pour le haste de le be- 
soingne des roys, nous ne vous escrisons à ore autre cose, et ces coses, sire, faites savoir 
! C'est-à-dire : pour ce qui vous regarde. 
? On avait d'abord écrit : Ne vous effréés, ne esmouvés. 
5 Sur nos gardes. 
* Gérard Cant et Paul Vandewalle étaient chargés de remettre au pape une pétition de la com- 
mune de Bruges. On voit, par un rôle que j'ai publié dans mon Histoire de Flandre, 1"° édie., L W, 
p. 601, qu'ils dinèrent à Rome avec le cardinal Lemoine. Le cardinal Lemoine était français, et 
Boniface VII le traitait assez mal, si l'on peut ajouter foi à la phrase rapportée par Guillaume de 
Nogaret : Picarde, tu habes caput picardieum, sed ego piceabo te (Dupuy, Pr., p. 539). Néanmoins, 
il se montra dévoué au pape dans son démêélé avec Philippe le Bel. 
